ජාත්‍යන්තර මුහුදු සීමාව තුළ බලපත්‍ර නොමැතිව, නීති විරෝධීව ධීවර මෙහෙයුම් කටයුතුවල නිරතව සිටි බව කියන ශ්‍රී ලාංකික බහුදින ධීවර යාත්‍රා 18ක් හඳුනාගෙන තිබෙනවා.ජාත්‍යන්තර මුහුදු සීමාව උල්ලංඝනය කරමින් බලපත්‍ර නොමැතිව ධීවර මෙහෙයුම් කටයුතු වල නිරතවන බවට ලද තොරතුරක් මත ශ්‍රී ලංකා නාවික හමුදාවේ  විශේෂ කණ්ඩායමක් මඟින් පසුගිය වසරේ දෙසැම්බර් 28 සිට මේ වසරේ  මාර්තු 08 වන දින දක්වා සිදුකළ විමර්ශනයකදීයි මෙම තොරතුරු  අනාවරණය වී ඇත්තේ.එහිදී  බහුදින ධීවර යාත්‍රා 18ක් හඳුනාගෙන ඇති අතර එම සියලුම යාත්‍රා වැලිගම, මිරිස්ස ප්‍රදේශයට අයත් බවටයි තොරතුරු අනාවරණය වි ඇත්තේ.ධීවර දෙපාර්තමේන්තුවේ මිරිස්ස ධීවර පරීක්ෂක කාර්යාලය පැවසුවේ එම යාත්‍රාවල නිරත ධීවරයන් පිරිසට එරෙහිව අධිකරණ ක්‍රියාමාර්ග ගන්නා බවයි.